૨૦૧૫ના દ્વિતીય સપ્તાહમાં પીઠમાં ઊપડેલો દુખાવો ઘરગથ્થુ ઇલાજોથી ન શમતાં ફેમિલી-ડૉક્ટરની ત્રણ દિવસ સારવાર લીધા બાદ પણ દર્દ ઓછું ન થતાં ૨૦૧૫ની ૧૯ ઑક્ટોબરે નમિતા પોલિક્લિનિક ઍન્ડ નર્સિંગ હોમમાં દાખલ થયાં; જ્યાં તેમનાં એક્સ-રે, સોનોગ્રાફી, બ્લડ-ટેસ્ટ્સ વગેરે પરીક્ષણો કરવામાં આવ્યાં. આ બધાં પરીક્ષણોથી દર્દનું કારણ ન જડતાં કરોડરજ્જુનું MRI કરાવતાં સ્પાઇનમાં ડિજનરેટિવ લક્ષણો દેખાયાં. નર્સિંગ હોમના જનરલ ફિઝિશ્યને બેઝિક સારવાર આપીને ૨૦૧૫ની બાવીસ ઑક્ટોબરે હૉસ્પિટલમાંથી રજા આપી.